open-index/open-wikipedia-markdown huggingface dataset:
சப்த விடங்க தாண்டவங்கள்

**சப்த விடங்க தாண்டவங்கள்** என்பது சப்த விடங்க தலங்களில் சிவபெருமானால் ஆடப்பெற்ற தாண்டவங்களைக் குறிப்பதாகும். சப்த என்ற வடசொல்லிற்கு ஏழு என்று பொருளாகும். விடங்கம் என்பது உளியால் செதுக்கப்பெறாதது என்று பொருள்படும். எனவே சப்த விடங்க தலங்கள் என்பவை உளியால் செதுக்கப்பெறாத மூலவரை உடைய ஏழு தலங்களாகும். இவற்றில் சிவபெருமான் ஆடிய தாண்டவங்கள் சப்த விடங்க தாண்டவங்கள் என்று அழைக்கப்படுகின்றன.

# உன்மத்த தாண்டவம்
# அசபா தாண்டவம்
# வீசி தாண்டவம்
# குக்குட தாண்டவம்
# ப்ருங்க தாண்டவம்
# கமலா தாண்டவம்
# அம்சபாத தாண்டவம் 

## ஆதாரங்கள்


பகுப்பு:சிவதாண்டவங்கள்
வீசி தாண்டவம்

**வீசி தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது. இத்தாண்டவம் கடல் அலைபோல மேலெழுந்து, பிறகு அடங்கி ஆடுதல் ஆகும். 

இந்த தாண்டவம் பாராவாரதரங்க தாண்டவம் என்றும் அழைக்கப்பெறுகிறது.

## ஆதாரங்கள்


பகுப்பு:சப்த விடங்க தாண்டவங்கள்
பஞ்ச தாண்டவ தலங்கள்

**பஞ்ச தாண்டவ தலங்கள்** என்பது சிவபெருமானின் பஞ்ச தாண்டவங்கள் நிகழ்ந்த சிவத்தலங்களைக் குறிப்பதாகும்.  பஞ்ச என்ற சமஸ்கிருத சொல்லிற்கு ஐந்து என்று பொருளாகும். 

# சிதம்பரம் நடராசர் கோயில் - ஆனந்த தாண்டவம் 
# திருவாரூர் தியாகராஜர் கோயில் - அஜபா தாண்டவம் 
# மதுரை மீனாட்சி சுந்தரேசுவரர் கோயில் - சுந்தரத் தாண்டவம் 
# அவிநாசி அவிநாசியப்பர் கோயில் - ஊர்த்துவ தாண்டவம்
# திருமுருகன்பூண்டி முருகநாதேசுவரர் கோயில் - பிரம்ம தாண்டவம்

**ஆனந்த தாண்டவம்**: ஐம்பெரும் தாண்டவங்கள் முதன்மையானது ஆனந்த தாண்டவமாகும். இத்தாண்டவத்தின் போது இறைவன் படைத்தல், காத்தல், அழித்தல், மறைத்தல், அருளல் ஆகிய தொழில்களை செய்கிறான். எனவே இதனை பிரபஞ்ச நடனம் என்கிறார்கள். இந்த நடனக்கோலத்தில் இறைவன் சிதம்பரம் நடராஜர் கோயிலில் காட்சிதருகிறார்.

**அஜபா தாண்டவம்**

**சுந்தரத் தாண்டவம்**

**ஊர்த்துவ தாண்டவம்**

**பிரம்ம தாண்டவம்**

## ஆதாரங்கள்


பகுப்பு:பஞ்ச தாண்டவ தலங்கள்
அம்சபாத தாண்டவம்

**அம்சபாத தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது. 

வடமொழியில் *அம்ஸம்* என்பது அன்னத்தைக் குறிப்பதாகும். அன்னப் பறவை நடப்பது போல நடனமாடுவது அம்சபாத தாண்டவமாகும். 

## ஆதாரங்கள்


பகுப்பு:சப்த விடங்க தாண்டவங்கள்
பவுல் ஆல்லென்

**பவுல் கார்டினர் ஆல்லென்** (*Paul Gardner Allen*, சனவரி 21, 1953 – அக்டோபர் 15, 2018) அமெரிக்க பெரும்வணிகரும் முதலீட்டாளரும் வள்ளலும் ஆவார். பில் கேட்சுடன் இணைந்து இவர் நிறுவிய மைக்ரோசாப்ட் மூலம் பெரிதும் அறியப்படுகிறார். மார்ச்சு 2013 நிலவரப்படி, $15 மில்லியன் செல்வத்திற்கு உரிமையாளராக உலகின் 53வது செல்வமிக்க நபராக மதிப்பிடப்பட்டுள்ளார்.

தமது பல்வேறு வணிக முயற்சிகளையும் ஈதல் திட்டங்களையும் மேலாள  *வல்கன் இன்க்* என்ற நிறுவனத்தை உருவாக்கி அதன் தலைவராக உள்ளார்.  ஆல்லென் தொழில் நுட்ப நிறுவனங்களிலும் நிலச்சொத்து நிறுவனங்களிலும் ஊடகம், உள்ளுரை நிறுவனங்களிலும் பல பில்லியன் பணத்தை முதலீடு செய்துள்ளார். மேலும் இரு தொழில்முறை விளையாட்டு அணிகளுக்கு உரிமையாளராக உள்ளார்; என்எஃப்எல்லில் *சியாட்டில் சீஹாக்குகள்* மற்றும் என்.பி.ஏ.வில் போர்ட்லன்ட் டிரயில் பிளேசர்ஸ்.  ஆல்லென் ஏப்ரல் 19, 2011 அன்று தமது நீங்காநினைவுகளை *ஐடியா மேன்: எ மெமோய்ர் பை தி கோபவுண்டர் அஃப் மைக்ரோசாப்ட்* என்ற நூலாக  வெளியிட்டார். இதன் சாதாரண பதிப்பு அக்டோபர் 30, 2012இல் வெளியானது.

## மேற்சான்றுகள்

## மேலும் விவரங்களுக்கு
* Rich, Laura, ''The accidental zillionaire: demystifying Paul Allen'', Hoboken, N.J. : யோன் வில்லி அன் சன்ஸ், 2003. 
* Allen, Paul, "Microsoft’s Odd Couple" , Vanity Fair, May 2011

பகுப்பு:1953 பிறப்புகள்
பகுப்பு:2018 இறப்புகள்
பகுப்பு:அமெரிக்க கணினி அறிவியலாளர்கள்
பகுப்பு:கணினி அறிவியல் முன்னோடிகள்
பகுப்பு:அமெரிக்கத் தொழிலதிபர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கக் கண்டுபிடிப்பாளர்கள்
உன்மத்த தாண்டவம்

**உன்மத்த தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது. 

உன்மத்தம் என்ற வடமொழிச் சொல்லிற்கு பித்துபிடித்த நிலை என்று பொருளாகும். பக்தர்களின் அன்பைத் தாங்க முடியாமல் பித்து பிடித்தது போல தாண்டவமாடுவது உன்மத்த தாண்டவமாகும்.  வாசுகி பாம்பினால் உண்டான ஆலகால விசத்தினை உண்டு பித்துபிடித்தனைப் போல் ஆடியதால் பித்த நடனம் என்றும் அழைக்கப்படுகிறது. 

## ஆதாரங்கள்


பகுப்பு:சப்த விடங்க தாண்டவங்கள்
சுடர் ஏந்திய தமிழ் மலர்கள்

**சுடர் ஏந்திய தமிழ் மலர்கள்** என்னும் நூல் பேராசிரியர் சாலை இளந்திரையனால் எழுதப்பட்டது. இந்நூல் தில்லி தமிழ்ச்சங்கத்தின்  சுடர் இதழில் 1965 லிருந்து 1970 வரை வ.உ.சி, கவிமணி, பாரதிதாசன், கல்கி, திருவள்ளுவர், அண்ணா ஆகிய அறுவரைப் பற்றி அவர் எழுதிய ஆறு கட்டுரைகளின் தொகுப்பாகும். 

பகுப்பு:20 ஆம் நூற்றாண்டுத் தமிழ் நூல்கள்
பகுப்பு:தமிழ் கட்டுரை நூல்கள்
திருச்சிற்றம்பலக் கோவையார் திருத்தலங்கள்

**திருச்சிற்றம்பலக் கோவையார் திருத்தலங்கள்** என்பது சைவத்திருமுறைகளில் ஒன்றான திருக்கோவையாரில் பாடல் பெற்ற சிவாலயங்களாகும். இந்த திருக்கோவையாரை இயற்றியவர் மாணிக்கவாசகராவார்.

பொதியில், மலயம் மற்றும் மூவல் ஆகியவை திருக்கோவையாரில் இடம் பெற்றுள்ள தேவாரம் பாடல் பெறாத தலங்களாகும்.

## ஆதாரங்கள்


பகுப்பு:சிவன் கோயில்கள்
தேவாரப்பாடல் பெற்ற கொங்கு நாட்டு தலங்களின் பட்டியல்

**தேவாரப்பாடல் பெற்ற கொங்கு நாட்டு தலங்களின் பட்டியல்** தேவாரப் பாடல் பெற்ற, கொங்கு நாட்டில் அமைந்துள்ள சிவன் கோயில்களைக் கொண்ட பட்டியலாகும்.

## பாடல் பெற்ற தலங்கள்
தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை (128), பாண்டிய நாடு (14), கொங்கு நாடு (8), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான  திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.  

## கொங்கு நாட்டுத் தலங்கள்
# அவிநாசி அவிநாசியப்பர் திருக்கோயில்
# திருமுருகன்பூண்டி திருமுருகநாதர் திருக்கோயில்
# பவானி சங்கமேஸ்வரர் திருக்கோயில்
# திருச்செங்கோடு அர்த்தநாரீஸ்வரர் திருக்கோயில்
# வெஞ்சமாங்கூடலூர் கல்யாண விகிர்தீஸ்வரர் திருக்கோயில்
# கொடுமுடி மகுடேஸ்வரர் திருக்கோயில்
# கரூர் கல்யாணபசுபதீஸ்வரர் திருக்கோயில்
# பேரூர் பட்டீசுவரர் திருக்கோயில்

## இவற்றையும் காண்க

* தேவாரத் திருத்தலங்கள்
* தேவாரப்பாடல் பெற்ற தொண்டை நாட்டு தலங்களின் பட்டியல்
* தேவாரப்பாடல் பெற்ற நடு நாட்டு தலங்களின் பட்டியல்
* தேவாரப்பாடல் பெற்ற காவிரி வட கரைத்தலங்களின் பட்டியல்
* தேவாரப்பாடல் பெற்ற காவிரி தென்கரைத்தலங்களின் பட்டியல்
* தேவாரப்பாடல் பெற்ற பாண்டிய நாட்டு தலங்களின் பட்டியல்
* தேவாரப்பாடல் பெற்ற வட நாட்டு தலங்களின் பட்டியல்
* தேவாரப் பாடல் பெற்ற ஈழ நாட்டு தலங்களின் பட்டியல்

## மேற்கோள்கள்

பகுப்பு:சிவன் கோயில்கள்
பகுப்பு:சிவன் கோயில்களின் பட்டியல்கள்
கூள மாதாரி (புதினம்)

**கூள மாதாரி** எனும் இந்த நாவல் சிறுவர்களை மையமாக வைத்து எழுதப்பட்டதாகும். சிறுவர்களின் பார்வையிலேயே இந்த நாவல் எழுதப்பட்டது. இந்த நாவலின் கதை நாமக்கல் மாவட்டம் திருச்செங்கோடு பகுதியில் மையமாக வைத்து எழுதப்பட்டிருந்தது. மேல் சாதி கவுண்டர்களுடைய வாழ்க்கையையும் அவர்களிடம் அடிமைகளைப் போல் வாழும் மாதாரி இன மக்களின் வாழ்க்கையையும் இந்தப் புதினத்தில் நாவலாசிரியர் பெருமாள் முருகன் பதிவு செய்துள்ளார். நாமக்கல் பகுதி வட்டார வழக்கு சொற்களும் இந்த நாவலில் அதிக அளவில் பயன்படுத்தப்பட்டிருந்தது.

பகுப்பு:தமிழ்ப் புதினங்கள்
பகுப்பு:காலச்சுவடு பதிப்பக நூல்கள்
பகுப்பு:பெருமாள் முருகன் புதினங்கள்
பகுப்பு:இந்தியத் தமிழ் நூல்கள்
மொழிமாற்றி (மென்பொருள்)

கணினியியலில்,  **மொழிமாற்றி** (*interpreter*) என்பது ஒரு நிரல் மொழியில் எழுதப்பட்டுள்ள கட்டளைகளை *நிறைவேற்றும்* செய்நிரல் ஆகும்.  மொழிமாற்றிகள் பொதுவாக கீழ்காணும் செய்முறைகளில் ஒன்றின்படி செயல்படுகின்றன: 
# மூலநிரலை நேரடியாக நிறைவேற்றுதல்
# மூல நிரலை வேறு திறன்மிகு *இடைப்பட்ட நிரலாக* மாற்றி உடனடியாக செயற்படுத்துதல் 
# மொழிமாற்றி அமைப்பின் அங்கமான ஓர் நிரல்மொழிமாற்றியால் முன்னரே தொகுக்கப்பட்டு சேமிக்கப்பட்டுள்ள நிரலை வெளிப்பட செயற்படுத்துதல் 

முதல் வகைக்கான காட்டுகளாக  லிஸ்ப்,  *டார்ட்மவுத் பேசிக்*கின் துவக்கநிலை பதிப்புகளைக் கூறலாம்.  இரண்டாம் வகையில் பெர்ள், பைத்தான், மேட்லேப்,  ரூபி போன்றன அடங்கும். மூன்றாம் வகைக்கு *கலிபோர்னியா பல்கலைக்கழக சான்டியோகோ பிரிவு பாசுகல்* (UCSD Pascal) எடுத்துக்காட்டாகும்.   மூல நிரல்கள் முன்னதாகவே தொகுக்கப்பட்டு இயந்திர சார்பற்ற நிரலாக சேமிக்கப்படுகின்றன. இவை இயக்குநேரத்தில் இணைக்கப்பட்டு மொழிமாற்றியால் அல்லது நிரல்மொழிமாற்றியால் (அவ்வப்போதைய தொகுப்பு அமைப்புகளில், JIT) செயற்படுத்தப்படுகின்றன.   இசுமால்டாக் போன்ற சில  அமைப்புகளில், பேசிக், ஜாவா மற்றும் சிலவும் கலந்து பயன்படுத்தப்படுகின்றன. 

நிரல் மொழிகளை செயற்படுத்த பயன்படுத்தப்படும் இரு வழிமுறைகளாக மொழி மாற்றிகளும் நிரல்மொழிமாற்றிகளும்  இருந்தாலும் இவை ஒன்றுக்கொன்று மாற்றாகப் பயன்படுத்தப்படுபவை அல்ல. பெரும்பாலான மொழி மாற்றிகள் நிரல்மொழிமாற்றிகளின் செயல்களையும் நிகழ்த்துகின்றன.  
## குறிப்புகள்

## வெளி இணைப்புகள்
*IBM Card Interpreters page at Columbia University
*Theoretical Foundations For Practical 'Totally Functional Programming' (Chapter 7 especially) Doctoral dissertation tackling the problem of formalising what is an interpreter
*Short animation explaining the key conceptual difference between interpreters and compilers

பகுப்பு:நிரல்மொழிமாற்றி
எண்ணிம ஒலி பணிநிலையம்

**எண்ணிம ஒலி பணிநிலையம்** (*Digital Audio Workstation - DAW*) எனப்படுவது இலத்திரனியல், இலத்திரனியல் அல்லாத ஒலிச்சாதனங்களின் உதவியோடு அல்லது ஒலி கருவிகளே இல்லாமல் கணினி மூலம் இசையை ஏற்படுத்தி பதிவு செய்யும் அமைப்பு ஆகும்.

ஒலி தயாரிப்பிற்குத் தேவையான வன்பொருட்கள், மென்பொருட்கள் ஆகியவற்றையும் சேர்த்து எண்ணிம ஒலி பணிநிலையம் என அழைப்பர், ஆங்கிலத்தில் Digital Audio Workstation (DAW) எனலாம். இசைக்கருவிகளின் துணையின்றி அவற்றின் இசையை கணினி மூலம் ஏற்படுத்த முடிந்தாலும் நேரடி இசைக்கருவியில் உள்ள முழு பயனையும் பெற முடிவதில்லை. உதாரணமாக, வயலின் இசையை வயலின் இன்றி கணிணி மூலம் வயலினில் உள்ள அனைத்து சுரங்களையும் வாசிக்க முடிந்தாலும் வேகமும் நுணுக்கமும் சேர்ந்த இசைகளில் கணினி விசைப்பலகை மூலம் இது இயலாமல் போகிறது. இந்த குறையைத் தீர்ப்பதற்காகவே "கூட்டிணைப்புக் கருவி" (synthesizer) போன்ற வன்பொருள் சாதனங்கள் பயன்படுகிறது. சிந்தைசர் என்பது  அனலொக் ஆக கொடுக்கப்படும் இசைக்கான குறிப்பலைகளை (signal) எண்ணிம (digital) குறிப்பலைகளாக கணினிக்கு அனுப்ப பயன்படுகிறது. சிந்தைசரானது உதாரணத்தில் குறிப்பிட்ட வயலினிற்கும் கணினி விசைப்பலகைக்கும் இடைப்பட்ட உள்ளீட்டு கருவியாக பயன்படுகிறது. இங்கு உதாரணத்திற்காகவே வயலின் இசைக்கருவி குறிப்பிடப்பட்டுள்ளது, சிந்தைசர் மூலம் நாம் கொடுக்கும் குறிப்பலைகளை கணினியில் எந்த ஒரு இசைக்கருவிற்கும் பயன்படுத்தலாம்.

## ஒருங்கிணைந்த எண்ணிம ஒலி பணிநிலையம்
ஒலிக் கட்டுப்பாட்டு அமைப்பு, ஒலி வடிவ மாற்றி, மற்றும் தேவையான சேமிப்புச் சாதனங்கள் ஆகிய அனைத்தையும் தன்னகத்தே கொண்ட  சாதனம் ஒருங்கிணைந்த எண்ணிம ஒலி பணிநிலையம் ஆகும். அதிக நினைவுத்திறன் உள்ள ரம், வேகமான சி.பி.யு ஆகியவற்றின் வருகைக்கு முன்னரே இச்சாதனங்கள் பயன்படுத்தப்பட்டன. எனினும் இன்று சாதாரணமாக எல்லாk கணினிகளிலும் எண்ணிம ஒலி நிலைய மென்பொருட்களைப் பயன்படுத்த முடிகிறது.

## மேற்கோள்கள்

## இலவச மென்பொருட்கள்

*Ardour
*ஆடாசிட்டி
*LMMS
*MusE
*Psycle
*Qtractor
*Rosegarden
*Traverso DAW

பகுப்பு:ஒலி

பகுப்பு:ஒலி தொழில்நுட்பம்
ரெட்மாண்ட், வாசிங்டன்

**ரெட்மாண்ட் ** (*Redmond*) அமெரிக்காவின் வாசிங்டன் மாநிலத்தில் கிங் கவுன்ட்டியில் அமைந்துள்ள ஓர் நகரமாகும். இது சியாட்டிலுக்கு கிழக்கே  தொலைவில் உள்ளது. 2010 கணக்கெடுப்பின்படி இந்நகரின் மக்கள்தொகை  54,144 ஆகும். இந்த நகரத்தின் பண்பாடு பெரும்பாலும் ஒரு புறநகர் பகுதியை ஒத்தது. பல நேரங்களில் சியாட்டிலின் புறநகராகவே அறியப்படுகிறது.

இங்கு அமைந்துள்ள மைக்ரோசாப்ட் நிறுவனத்தால் ரெட்மாண்ட் அறியப்படுகிறது; ஓரளவில் மைக்ரோசாப்ட் ரெட்மாண்ட் என்றே அழைக்கப்படுகிறது.

ஆண்டுதோறும் இங்கு நடக்கும் மிதிவண்டிப் போட்டியாலும் மாநிலத்தின் ஒரே மிதிவண்டி ஓட்டமைதானம் இங்கு அமைந்திருப்பதாலும் ரெட்மாண்ட் "வடகிழக்கின் ஈருருளைச் சக்கர வண்டித் தலைநகரம்" எனப்படுகிறது.

## மேற்சான்றுகள்

பகுப்பு:அமெரிக்க நகரங்கள்
பகுப்பு:மைக்ரோசாப்ட்
திருவாசகத் திருத்தலங்கள்

**திருவாசகத் திருத்தலங்கள்** என்பவை எட்டாவது திருமுறையான திருவாசகத்தில் பாடல் பெற்ற சிவாலயங்களாகும். திருவாசகத்தினை இயற்றியவர் மாணிக்கவாசகராவார். இவர் திருவாதவூரில் அவதரித்தவர்.

# திருப்பெருந்துறை
# தில்லை
# உத்தரகோசமங்கை
# திருவண்ணாமலை
# திருக்கழுகுன்றம்
# திருத்தோணிபுரம்
# திருவாரூர் 

இவை தவிர கீழ்வரும் தலங்களும் திருவாசகத்தில் பாடல்பெற்றுள்ளன.

# மகேந்திரமலை 
# பஞ்சப்பள்ளி
# நந்தம்பாடி
# குடநாடு
# வேலம்புத்தூர்
# சாந்தம்புத்தூர்
# மதுரை 
# திருப்பூவணம் 
# திருவாதவூர் 
# பூவலம்  
# திருவெண்காடு  
# பட்டமங்கலம்  
# ஓரியுர்  
# பாண்டூர் 
# தேவூர்  
# திருவிடைமருதூர்
# கச்சி ஏகம்பம்  
# ஸ்ரீவாஞ்சியம் 
# கடம்பூர் 
#ஈங்கோய்மலை 
# திருவையாறு  
# திருப்பூந்துருத்தி 
# திருப்பனையூர்
#திருப்புறம்பியம்
# சந்திரதீபம் 
# குற்றாலம் 
# பாலை 
# கல்லாடம்  
# மொக்கணிச்சுரம் 
#திருப்பராய்துறை
# திருச்சிராப்பள்ளி  
# கோகழி 
# திருப்பழனம்
# இத்தி 
# மலைநாடு 
# அவிநாசி

## ஆதாரங்கள்


பகுப்பு:சிவன் கோயில்கள்
பகுப்பு:சிவன் கோயில்களின் பட்டியல்கள்
சிறப்புக் காட்டுத் தலங்கள்

**சிறப்புக் காட்டுத் தலங்கள்** என்பவை புராண காலத்தில் புகழ்பெற்று விளங்கிய காடுகள் நிரம்பிய சிவத்தலங்களாகும். இத்தலங்கள் பெரும் காடுகளாக இருந்த பொழுது சிவத்தலங்கள் அதில் எழுப்பபெற்றன. இவை **வன விசேச தலங்கள்** என்றும் அறியப்படுகின்றன.

## ஆதாரங்கள்


பகுப்பு:தமிழ்நாட்டில் உள்ள சிவன் கோயில்கள்
நாரத சரிதை

புறத்திரட்டு என்னும் நூலில் காணப்படும் சில பாடல்கள் **நாரத சரிதை** என்னும் நூலின் பெயரிட்டுக் காட்டப்பட்டுள்ளன.  இதனால் இப் பெயருடைய நூல் இருந்தது என்பதை அறியமுடிகிறது. இதில் வரும் பாடல்களில் வரும் பொருளை ஒப்புநோக்கி, சு. வையாபுரிப்பிள்ளை இந்த நூலைச் சமணநூல் எனக் கருதுகிறார். 11 ஆம் நூற்றாண்டில் தோன்றிய உரைநூல் யாப்பருங்கல விருத்தி இதன் பாடலை மேற்கோள் காட்டுவதால் நாரத சரிதை நூலின் காலம் 10 ஆம் எனக் கொள்ளப்பட்டுள்ளது.

ஸ்ரீபுராணம் என்னும் வடமொழி நூலில் நாரதன். பர்வதன் ஆகியோரின் கதைகள் விரிகின்றன. அவற்றிலுள்ள நாரதன் கதையைக் கூறுவதால் இந்த நூல் 'நாரதன் சரிதை' எனப் பெயரிடப்பட்டுள்ளது. இதன் ஆசிரியரைப் பற்றிய செய்தி எதுவும் தெரியவில்லை. இந்த நூல் **அரிச்சந்திர சரிதம்** என்னும் பெயருடன் முதலில் பதிப்பிக்கப்பட்டிருந்தது. நாரதன் ஓர் அரசன் என்றும், பிற்காலத்தில் துறவு பூண்டான் என்றும் பிற நூல்களின் கதையைப் போல இந்த நூலின் கதையும் அமைந்திருக்கும் என்பதைப் பாடல்கள் தெளிவுபடுத்துகின்றன. 
## புறத்திரட்டில் காணப்படும் பாடல்கள்
* நாரதன் சிறப்பையும் நகரத்தையும் கூறும் பாடல்கள் 
* பெண்மையைப் பழிக்கும் பாடல் 
* துறவு பற்றிய பாடல் 
* புறத்திரட்டில் காணப்படும் இந்நூலின் பிற பாடல்கள்  
* உரைநூல்களில்  காணப்படும் இந்நூலின் பாடல் 

## அடிக்குறிப்பு
இதன் கீழ் வரும் பாடல்கள் பொருள் நோக்கில் சொற்பிரிப்பு செய்யப்பட்டவை

பகுப்பு:10 ஆம் நூற்றாண்டுத் தமிழ் நூல்கள்
நாராயண கவசம்

**நாராயண கவசம்**   என்னும் நூல் பற்றிய செய்தி பாகவதம் ஆறாம் கந்தம் என்னும் பிரிவில் வருகிறது. இந்தக் கவசத்தை விச்சுவரூபன் என்பவன் இந்திரனுக்குச் சொல்லித்தந்தானாம். இந்திரன் அவுணர்களோடு போரிட்டபோது இந்த மந்திரத்தைச் சொல்லி வெற்றி பெற்றானாம். நாராயண கவசத்தில் 25 பாடல்கள் உள்ளன. வெற்றி பெற்றதைக் கூறும் பாகவதப் பாடல் 
##### நாலெழுத்து மந்திரம்
பத்தி செய்தாயினும் பகை செய்தாயினும்
வித்தகன் ஒருவன் பேர் விளம்பற்கு ஆயினும்
ஒத்த **நாராயணா** என உரைப்பரேல்
கொத்து வெம் பாதகம் குலைந்து நீங்குமே

தும்மினும் இருப்பினும் துயரம் மிக்கு உளம்
விம்மினும் வீழினும் வினை செய் போதினும்
அம்ம **இந் நாலெழுத்து** அறைவரேல் அவர்
செம்மலர் மால் பதம் நேர்தல் திண்ணமே
##### நாராயண கவசப் பாடல்
மலர்ந்த செங்கமல மலர்மகள் மரு ஆர் மார்வமும் வாளி கேடகம் வாள் 
இலங்கு எழில் ஆழி வளை கதை பாசம் இருஞ்சிலை தரித்த வெண் கரமும்
நலம் தரு கலுழன் புயத்து இனிது உறைந்த நளின மென் பாதமும் ஆக
வலம் தர முன்வந்த தெங்கு மெய் பொழுதும் மாயவன் மருணையில் **காக்க**

புகழ் பெறு மீன் உரு எடுத்த புங்கவன்
அகம் மகிழ்தந்து நீ அடைந்து **காக்க**; இச்
சகமிசை வாமணன் சார்ந்து **காக்க**; வேர்
மிகு நிலம் அளந்த மால் விசும்பில் **காக்கவே**

பன்னிய வரை முதல் பல அரண்களில் 
துன்னு வெம் சமத்திடைத் தோன்றலுற்று முன்
மன்னு வெம் கனகனை மாய்த்த மைந்துடை
நன்னலம் சேர்தர மடங்கல் **காக்கவே**
##### மேலும்

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
நாலாயிரக் கோவை

ஒட்டக்கூத்தர் இயற்றியனவாகக் கூறப்படும் நூல்களில் ஒன்று **நாலாயிரக்கோவை**.  இராசராசன் மீது 'கண்டன் கோவை' என்னும் நூலும் ஒட்டக்கூத்தர் பாடினார் என்பர். ஆனால் இந்த இரண்டு நூல்களும் கிடைக்கவில்லை. இவர் பாடிய மூவர் உலா அச்சிடப்பட்டுள்ளது. இவர் பாடிய தில்லை உலாவின் இறுதிப் பகுதி கிடைக்கவில்லை. இவர் பாடியதாகக் கூறப்படும் அந்தாதி நூல்களும் கிடைக்கவில்லை
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
குச்சூர்

**குச்சூர்,** (Kuchur) தமிழ்நாடு, கடலூர் மாவட்டம், காட்டுமன்னார்கோயில் வட்டத்தைச் சேர்ந்த வருவாய் கிராமம். 

இது ஒரு அழகான சிறிய கிராமம். இங்கு வாழும் மக்கள் பெரும்பாலோர்  விவசாயத்தை நம்பி உள்ளனர். மக்கள் பெரும்பாலும் கல்வி அறிவு பெற்றுள்ளனர் படித்தவர்கள் பெரும்பாலும் வெளியூர்களில் பணி புரிகின்றனர் ஒரு காலத்தில் ஏழ்மையான இருந்த கிராமம் அரசின் நலத்திட்டங்கள் மூலம் பெரிய ‌அளவில் வளர்ச்சி அடைந்துள்ளது

இங்கு பெருமாள் கோவில் ஒன்று உள்ளது. மேலும் அம்மன் சந்நிதி மற்றும் முருகன் சந்நிதியும் உள்ளன. இங்கு இரண்டு பெரிய குளமும் ஒரு சிறிய குளமும் உள்ளன. குளக்ரையைச் சுற்றி தென்னை மரங்கள் உள்ளன. இவ்வூரிலிருந்து  சென்னை, கும்பகோணம், சிதம்பரம் போன்ற பல நகரங்களுக்கும் பேருந்து வசதி உள்ளது,இக்கிராமம்  குணவாசல் ஊராட்சியில் அமைந்துள்ளது வார்டு எண் 1ஆகும் ஆயங்குடி,மோவூர்,குணவாசல்,கடம்பூர் ஆகிய கிராமங்களுடன் எல்லையைப் பெற்றுள்ள அழகான கிராமம்

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
வைதேகி (கன்னட எழுத்தாளர்)

**வைதேகி** (*Vaidehi*) என்பவர் கன்னட மொழி பெண் எழுத்தாளர்களில் ஒருவராவார். இவரது இயற்பெயர் ஜானகி சிறீனிவாச மூர்த்தி என்பதாகும். 1945 ஆம் ஆண்டு பிப்ரவரி மாதம் 12 ஆம் தேதியன்று இவர் பிறந்தார். பெண்ணிய எழுத்தாளராகவும் நவீன கன்னட மொழி புனைகதைகளின் நன்கு அறியப்பட்ட எழுத்தாளராகவும் அறியப்படுகிறார். கன்னட மொழியின் வெற்றிகரமான பெண் எழுத்தாளர்களில் ஒருவரான இவர் மதிப்புமிக்க தேசிய மற்றும் மாநில அளவிலான இலக்கிய விருதுகளைப் பெற்றுள்ளார். கன்னட மொழிக்கான சாகித்திய (இலக்கிய) விருதினை இவர் தன்னுடைய கிரௌஞ்ச பட்சிகளு என்ற சிறுகதைத் தொகுப்புக்காகப் பெற்றுள்ளார்.

## வாழ்க்கைக் குறிப்பு

1945 ஆம் ஆண்டு பிப்ரவரி மாதம் 12 ஆம் தேதியன்று எப்பர், மகாலட்சுமி தம்பதியருக்கு  கர்நாடகாவின் உடுப்பி மாவட்டத்தில் உள்ள குந்தபுரா தாலுக்காவில் பிறந்தார்.  ஒரு பெரிய பாரம்பரிய பிராமண குடும்பத்தில் வளர்ந்தார். குந்தாபுராவில் உள்ள பண்டார்கர் கல்லூரியில் வணிகவியலில் இளங்கலைப் பட்டம் பெற்றார். இவரின் தந்தை ஒரு வழக்கறிஞர் மற்றும் இவரின் தாயார் ஒரு இல்லத்தரசி. இவரது வீட்டில், குந்தாப்பூர் கன்னடம் எனப்படும் கன்னடத்தின் பேச்சுவழக்கு பேசப்பட்டது. மேலும் இவர் தனது படைப்புகளிலும் இந்த பேச்சுவழக்கை பயன்படுத்துகிறார். ஓர் அசாதாரண சூழ்நிலையில் வைதேகி புனைப்பெயருக்கு மாறினார். எழுத்து வாழ்க்கையின் ஆரம்பத்தில், தன்னுடைய இயற்பெயரில் கன்னட வார இதழான சுதாவுக்கு ஒரு கதையை அனுப்பியிருந்தார். ஆனால் பின்னர் அந்தக் கதை கற்பனையானதல்ல என்றும் நிஜ வாழ்க்கைக் கதையை உள்ளடக்கியதால் அச்சிடுவதைத் தொடர வேண்டாம் என்றும் இவர் வெளியீட்டாளரைக் கேட்டுக் கொண்டார். ஆனால், ஆசிரியர் பெயரை 'வைதேகி' என்று மாற்றி புத்தகப் பதிப்பை முன்னெடுத்தார். இந்த பெயர் பிற்கால எழுத்துகளில் ஒட்டிக்கொண்டது, பிரபலமும் அடைந்தார்.

## குடும்ப வாழ்க்கை
வைதேகி 23 வயதில் கே.எல். சீனிவாச மூர்த்தியை திருமணம் செய்து கொண்டார். இத்தம்பதியருக்கு நயனா காசியப் மற்றும் பல்லவி ராவ் என்ற இரு மகள்கள் உள்ளனர். திருமணத்திற்குப் பிறகு வைதேகி சிமோகாவிற்குச்  சென்றார். குடும்பம் பின்னர் உடுப்பிக்கும் பின்னர் அவர்கள் தற்போது வசிக்கும் மணிபாலுக்கும் இடம்பெயர்ந்தது.  வைதேகியின் மகள் நயனா காசியப் ஒரு மொழிபெயர்ப்பாளர் ஆவார். கன்னட எழுத்தாளர் மற்றும் ஆங்கில ஆசிரியர் என அறியப்படுகிறார். ஐந்து நாவல்கள் உட்பட வைதேகியின் சில படைப்புகளை ஆங்கிலத்தில் மொழிபெயர்த்துள்ளார்.

## ஆக்கங்கள்
### சிறுகதைகள்
*  மர கிட பள்ளி (1979)
*  அந்தரங்கத புடகளு (1984)
*  கோல (1986)
*  சமாஜ சாஸ்த்ரஜ்ஞெய டிப்பணிகெ (1991)
*  அம்மச்சி எம்ப நெனபு (2000)
*  ஹகலு கீசித நெண்ட
*  கிரௌஞ்ச பக்‌ஷிகளு(2005)
*  பிந்து பிந்திகெ

### கவிதைத் தொகுப்புகள்
*  பிந்து பிந்திகெ (1990)
*  அஸ்ப்ருஸ்யரு (1992)
*  பாரிஜாத (1999)

### குழந்தைகள் இலக்கியம்
*  தாம் தூம் சுந்தரகாளி
*  மூகன மக்களு
*  கொம்பெ மேக்பெத்
*  டணாடங்கூர
*  நாயிமரி நாடக
*  கோடு கும்ம
*  ஜும் ஜாம் ஆனெ மத்து புட்ட
*  சூர்ய பந்த
*  அர்தசந்த்ர மிடாயி
*  ஹக்கி ஹாடு
*  ஸோமாரி ஓள்யா

## மேற்கோள்கள்

பகுப்பு:கன்னட எழுத்தாளர்கள்
பகுப்பு:பெண் எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:வாழும் மக்கள்
பகுப்பு:1945 பிறப்புகள்
பாகிஸ்தான் பிரதம மந்திரிகளின் பட்டியல்

இது பாகிஸ்தான்  பிரதம மந்திரிகளின் முழுப் பட்டியலாகும்.

## மேற்கோள்கள்

பகுப்பு:பாக்கித்தான் அரசியல்
நியதிப் பயன்

**நியதிப் பயன்**  என்னும் நூல் 15 ஆம் நூற்றாண்டில் வாழ்ந்த கண்ணுடைய வள்ளல் இயற்றிய நூல்களில் ஒன்று. கண்ணுடைய வள்ளல் சம்பந்தர் பரம்பரையில் வந்தவர். திருஞான சம்பந்தரை ஆசிரியராக எண்ணி வழிபட்டவர். இவர் இயற்றிய நியதிப் பயன் நூலில் 103 கட்டளைக் கலித்துறைப் பாடல்கள் உள்ளன. அவற்றில் முதல் 23 பாடல்கள் ஆசிரியரிடம் ஐயம் கேட்பது போல அமைந்துள்ளன. ஒவ்வொரு பாடலும் "காழிக் கண்ணுடைச் சம்பந்தனே" என்னும் தொடர் கொண்டு முடிகின்றன. எஞ்சிய பாடல்கள் ஆசிரியர் விடை கூறுவது போல உள்ளன. 

அன்றாடம் செய்யவேண்டிய நியதிகளுக்கு  விளக்கங்கள் கேட்கப்படுகின்றன. பான்னர் விளக்கங்கள் சொல்லப்படுகின்றன. 

நியதிகளுக்கு விளக்கம் கூறும் வேறி இரண்டு நூல்களும் உள்ளன. ஒன்று சதமணிக் கோவை. இது 14 ஆம் நூற்றாண்டில் தோன்றிய நூல். மற்றொன்று குருமொழி வினாவிடை இது நியதிப் பயன் நூலுக்குக் காலத்தால் பிந்தியது. பூசை, கிரியை போன்றவற்றிற்கு அமைந்த வினா-விடை. 
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
சோ. தர்மன்

**சோ. தர்மன்** (*Cho. Dharman*, பிறப்பு: ஆகஸ்ட் 8, 1953) என்பவர் தமிழகத்தைச் சேர்ந்த புதின, சிறுகதை எழுத்தாளர் ஆவார். கரிசல் மண் சார்ந்த வேளாண் மக்களின் வாழ்க்கையைப் பதிவு செய்யும் படைப்பாளிகளில் முக்கியமானவர். கி. ராஜநாராயணனின் எழுத்துகளால் ஈர்க்கப்பட்டு எழுத்தாளராகப் பரிணமித்தவர்களில் ஒருவர். 2019-ஆம் ஆண்டு வரை 13 நூல்களை எழுதியுள்ளார். இலக்கியச்சிந்தனை, தமிழ்வளர்ச்சித்துறை, சாகித்திய அகாதமி விருதுகளைப் பெற்றவர்.

## பிறப்பு
விவசாயக் குடும்பத்தைச் சேர்ந்த சோ. தர்மராஜ் எனும் இயற்பெயர்கொண்ட இவர், பொன்னுத்தாய், சோலையப்பன் ஆகியோருக்கு மகனாக 1953 ஆகத்து 8-ஆம் நாள் தூத்துக்குடி மாவட்டம், கோவில்பட்டி வட்டத்திலுள்ள கடலையூருக்கு அருகில் உருளைகுடி என்னும் சிற்றூரில் பிறந்தார்.  ‘அஞ்ஞாடி’ நாவலுக்காக சாகித்ய அகாதமி விருது பெற்றவருமான பூமணி அவர்களின் மருமகன் இவர். சோ.தர்மன்: கண்மாயின் ஈரம் கொண்ட எழுத்துக்காரர்! என தமிழ் இந்து பத்திரிக்கையால் புகழ பெற்றவர்.

## நூல்கள்
இவர் எழுதிய முதற்கதை 1980-ஆம் ஆண்டில் அச்சேறியது. எட்டு சிறுகதைத் தொகுதிகள், நான்கு புதினங்கள், வில்லிசை பற்றிய ஆய்வுநூல் ஆகியன 2019-ஆம் ஆண்டுவரையிலான இவரின் படைப்புகள்.

### புதினம்
# கூகை  (தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்). இப்புதினம் ஆக்சுபோர்டு பல்கலைக்கழகத்தால் ஆங்கிலத்திலும்  "மூங்கா" என்னும் பெயரில் மலையாளத்திலும் மொழிபெயர்க்கப்பட்டுள்ளது.
# சூல் (2016) (சுஜாதா விருதையும் சாகித்ய அகாதமி விருதையும் பெற்ற நூல்)
# தூர்வை (2017) 
# பதிமூனாவது மையவாடி (2020)

### சிறுகதைத்தொகுதிகள்
# ஈரம் (சிறுகதைத்தொகுதி)
# சோகவனம்
# வனக்குமாரன்
# அன்பின் சிப்பி (2019)
# நீர்ப்பழி

### வாழ்க்கை வரலாறு
# வில்லிசைக்கலைஞர் பிச்சைக்குட்டி (2014)

## விருதுகள்
# 1992 மற்றும் 1994 ஆண்டுகளில் இலக்கியச் சிந்தனையின் சிறந்த சிறுகதைக்கான விருதினைப் பெற்றிருக்கிறார். 
# கூகை என்னும் புதினத்திற்காகத் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூலுக்கான பரிசினைப் பெற்றிருக்கிறார்.
# சூல் என்னும் புதினத்திற்காக 2016-ஆம் ஆண்டிற்கான சுஜாதா விருதைப் பெற்றார்.  
# சூல் என்னும் புதினத்திற்காக 2019-ஆம் ஆண்டில் சாகித்ய அகாதமி விருதைப்பெற்றார்.
# தமிழ் இலக்கியப் பங்களிப்பிற்காக மனோன்மணியம் சுந்தரனார் பல்கலைக்கழகம் வழங்கும் `மனோன்மணியம் சுந்தரனார்  விருது’ - 2019.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:தூத்துக்குடி மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:நவீன தமிழ்க் கவிஞர்கள்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
கரணங்கள்

**கரணங்கள்** என்பது பரதநாட்டிய கலையின் ஒரு அலகு ஆகும். *கரணம்* என்ற சொல்லானது கிறு எனும் வடமொழி வழியே வந்ததாகும். இதற்கு *முழுமையான செயல்* என்று பொருள். இதனை சொக்கம் என்றும் சுத்த நிருத்தம் என்றும் அழைக்கின்றனர். 

## தோற்றம்
தண்டு முனிவருக்கும், பரத முனிவருக்கும் சைவர்களின் முழுமுதற்கடவுளான சிவபெருமான் கரணங்களைக் கற்பித்தார் என்று நாட்டிய சாத்திரத்தின் நாலாவது அத்தியாயமான தாண்டவலட்சணத்தில் குறிப்பிடப்பட்டுள்ளது. 

## வகைகள்

தாலபுஷ்பபுடம் முதலாக கங்காவதரணம் வரை கரணங்களின் வகைகள் நூற்றியெட்டு என்று அறியப்பட்டுள்ளன. இவை நூற்றியெட்டு தாண்டவங்கள் எனவும் அழைக்கப்படுகின்றன. 

## ஆதாரங்கள்


## கருவிநூல்
பரதக்கலை (நூல்) - வி.சிவகாமி

பகுப்பு:பரதநாட்டியம்
சினெல்லன் அட்டவணை

**சினெல்லன் அட்டவணை** (*Snellan chart*) என்பது கண்ணின் பார்வைத் திறனை அளக்கப் பயன்படும் வரைபடம் ஆகும். 1862 ஆம் ஆண்டு ஹெர்மன் ஸ்னெல்லன் என்னும் டச்சு அறிவியலாளரின் நினைவால் இப்பெயர் சூட்டப்பட்டது.

## விளக்கம்
பழைய வரைபடத்தில் இறங்குமுகமாக பதினோரு வரிகளில் எழுத்துகள் அச்சிடப்பட்டிருந்தன. முதல் வரியில் ஒரு எழுத்தும் அடுத்தடுத்த வரிகளில் எழுத்துகளின் எண்ணிக்கை அதிகரிக்கும். அளவு குறையும். கண் பரிசோதனை மேற்கொள்ளும் நபர் ஒற்றைக் கண்ணை மூடிக் கொண்டு மற்றொரு கண்ணால் இவற்றை படிக்க வேண்டும். நபரிடம் இருந்து குறிப்பிட்ட தொலைவுக்கு அப்பால் இந்த வரைபடம் மாட்டப்பட்டிருக்கும். கடைசி வரியில் இருக்கும் எழுத்தை படிக்கும் ஒருவருக்கு கண் பார்வை சரியாக உள்ளது என்பது புலனாகும். பெரும்பாலும் எழுத்துகள் ஆங்கில எழுத்துகளாக இருந்தாலும், தமிழிலும், பிற மொழிகளிலும், குறியீடுகளிலும் இந்த வரைபடத்தைக் காண முடியும். தொலைவிற்கும் பார்வைக்கும் விகிதம் ஏற்படுத்தி விடை காண்பர்.

## மேற்கோள்கள்
*கண் பார்வை சோதனைகள் (ஆங்கிலத்தில்)

பகுப்பு:மருத்துவ சோதனைகள்
வளிம விரிவுக் குணகம்

**வளிமத்தின் பருமன் விரிவுக் குணகம்** (Volume coefficient of a gas) என்பது, அழுத்தம் மாறாதிருக்கும் போது ஒரு குறிப்பிட்ட நிறையுடைய வளிமத்தின் வெப்பநிலையினை 1&nbsp;°C அதிகரிப்பதால் தோன்றும் பருமன் அதிகரிப்பிற்கும் அதே பொருண்மையுடைய வளிமத்தின் 0&nbsp;°C வெப்பநிலையில் உள்ள பருமனளவிற்குமுள்ள விகிதம் அந்த வளிமத்தின் பருமன் விரிவுக் குணகம் எனப்படும். இது α என்று குறிக்கப்படும். இதன் மதிப்பு 0.0036 அல்லது 1/273 ஆகும்.

: \alpha = \frac{V_2 - V_1}{V_0(t_2 - t_1)}.

**வளிமத்தின் அழுத்த விரிவுக் குணகம்** (Presure coefficient of a gas) என்பது பருமனளவு மாறாது இருக்கும் போது ஒரு குறிப்பிட்ட நிறையுடைய வளிமத்தின் வெப்பநிலையினை 1&nbsp;°C அதிகரிப்பதால் தோன்றும் அழுத்தப் பெருக்கத்திற்கும் அதே நிறையுடைய வளிமத்தின் 0&nbsp;°C வெப்பநிலையில் உள்ள அழுத்திற்கும் உள்ள விகிதம் அந்த வளிமத்தின் அழுத்த விரிவுக் குணகம் எனப்படும். இது β என்று குறிக்கப்படும்.

: \beta = \frac{P_2 - P_1}{P_0(t_2 - t_1)}.

β =0.0036.= 1/273 க்குச் சமம்.

ஒரு வளிமத்தின் α  மதிப்பும் β மதிப்பும் சமமாகும்.

பகுப்பு:வளிமங்கள்
பகுப்பு:வெப்பவியல்
உரை காட்டும் நூல்கள்

தமிழில் இலக்கணம், இலக்கியம், சமயம், மருத்துவம் முதலான பல்துறை நூல்கள் செய்யுள் வடிவில் உள்ளன. அவற்றை எளியோர் உணர்ந்துகொள்ளும் வகையில் அவற்றிற்கு உரைகள் எழுதப்பட்டுள்ளன. அந்த உரைகள் முன்னோர் நூல்களில் உள்ள பாடல்களை மேற்கோள் காட்டி எழுதும்போது அந்தப் பாடல்கள் எந்த நூலில் உள்ளன என்பதையும் குறிப்பிடுகின்றன. இந்த முழுமைநிலையில் கிடைக்கப் பெறாதவை. அவற்றின் பாடல்கள் சில் கிடைத்துள்ளன. இத்தகைய நூல்களை **உரை காட்டும் நூல்கள்** எனக் கொள்கிறோம். 

மறைஞான தேசிகர் எழுதிய சிவஞான சித்தியார் உரை மேற்கோள்
* பார்த்திபம்
* தர்க்க பரிபாடை
வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோள்
* சனன கருவி மாலை
* யோக சாரம்
* புவன கோசம்
* நிராமய தேவர் நூல்
## அடிக்குறிப்பு
அடவிநயினார் அணை

**அடவிநயினார் அணை** (*Adavinainar Dam*) தென்காசி மாவட்டம், செங்கோட்டை வட்டம் மேக்கரையில் அச்சன்புதூர் பேரூராட்சியில்  அனுமந்த நதியின் குறுக்கே கட்டப்பட்டுள்ளது. இந்த அணை மேற்குத் தொடர்ச்சி மலை அடிவாரத்தில் இயற்கை எழில் வாய்ந்த மேக்கரை பகுதியில் அமைந்துள்ளது.

## வரலாறு
செங்கோட்டை தாலுகா மேக்கரையில் 92 ஆம் ஆண்டு ஏற்பட்ட புயல் மழையின் காரணமாக எராளமான சேதங்கள், நிலச்சரிவு, உயிர் பலிகள் ஏற்பட்டது. இதை தொடர்ந்து மேக்கரையில் தமிழக அரசு 132 அடி உயரத்தில் பண்பொழி, வடகரை, அச்சன்புதூர், வாவாநகரம், இடைகால், ஆய்க்குடி, சுந்தர பாண்டியபுரம், உள்ளிட்ட 10 ஊர்கள் நேரடியாகவும், மறைமுகமாக சில ஊர்களும் அப்பகுதியில் உள்ள மொத்தம் 15.ஆயிரம் ஏக்கர் விவசாய நிலங்கள் பயன் பெரும் விதம் அடவிநயினார் கோவில் அணையை கட்ட திட்டமிட்டு 1994 ஆம் ஆண்டு அதற்கான பணிகளையும் தொடங்கியது. 2002 ஆம் ஆண்டு அணை கட்டி முடிக்கப்பட்டது 

## அணையின் நீரியல்
* நீா்பிடிப்பு உயரம் – 47.20 மீட்டர்
* அணையின் நீளம் – 670 மீட்டா்
* அணையின் கொள்ளளவு – 175.00 மில்லியன் கனஅடி
* நீா்பிடிப்பு பரப்பு – 15.54 சதுர கிமீ
* அணையின் வழிந்தோடியின் எண்ணிக்கை – ஒன்று
* அணையின் வழிந்தோடியின் அமைப்பு – கட்டுப்பாடற்ற தானாக வழிந்தோடக்கூடியது
* அணையின் வழிந்தோடியின் நீளம் – 100 மீட்டர்
* அணையின் மிகைநீா் வெள்ளோட்ட அளவு – 12600 கஅடி வி
* அணையில் உள்ள மதகுகள் – 2 எண்ணம்
* மொத்தஆயக்கட்டு – 7643.15 ஏக்கா்

2003 ஆம் ஆண்டு திறக்கப்பட்ட இந்த அணையின் மூலம் சுமார் 7643.15 ஏக்கர் நிலம் பாசன வசதி பெறுகிறது.

## சுற்றுலாத் தலம்
சுமார் 2 கோடி ரூபாய் மதிப்பீட்டில் இங்கு சாலை, சிறுவர் பூங்கா, கழிப்பறை உள்ளிட்ட பல்வேறு அடிப்படை வசதிகள் உருவாக்கப்பட்டுள்ளன . குற்றாலப் பருவ நேரத்தில் தமிழக சுற்றுலாப் பயணிகள் மட்டுமின்றி கேரளா உட்பட பிற மாநில சுற்றுலாப் பயணிகளும் இங்கு வருகை தருவர்.
 
## மேற்கோள்கள்

## வெளி இணைப்புகள்
*Mekkarai dry: can State shed its doubt?   தி இந்து, 2011/03/28

பகுப்பு:தென்காசி மாவட்டத்திலுள்ள அணைகள்
நிராமய தேவர் நூல்

**நிராமய தேவர் நூல்** என்பது நிராமய தேவர் என்பவரால் இயற்றப்பட்டது. நூலின் பெயர் தெரியாமையால் இந்த நூல் ஆசிரியர் பெயரால் குறிப்பிடப்பட்டுள்ளது. இது உரை காட்டும் நூல்களில் ஒன்று. இது ஒரு வேதாந்த நூல்.  

இந்த நூல் வெள்ளியம்பலத் தம்பிரான் எழுதிய ஞானாவரண விளக்கவுரையில் மேற்கோளாகத் தரப்பட்டுள்ளது. இந்த நூலில் 50 வேதாந்திகளின் பெயர்கள் 50 பாடல்களில் சுட்டப்பட்டுள்ளன. பாடல்கள் பல்வகை விருத்தங்களாலும், சந்த விருத்தங்களாலும் ஆனவை. இந்த நூல் இன்று கிடைப்பதாகத் தெரியவில்லை.
##### பாடல் - எடுத்துக்காட்டு
1
:உரூ உணர்வு இறந்திட்டு ஊமன் கண்டது ஓர் கனவே ஒப்பத்
:தெரிதரும் உணர்விற்கு ஏற்பச் செய்யும் ஆறு ஒன்று இன்றி
:உரை உணர்வு இழந்த நட்டத்து உற்றிடும் மனத்தான் அந்தத்
:திரிதரு பழுது இல் பேரானந்தமே சேர்ந்தது அன்றே.
2
:ஆதலால் ஞானமான அனுபவம் தேயத் தான
:நீதிலாப் பாழும் ஞாதிரு ஞேயமாம் சிவமும் சென்றல்
:தோதொணா மூன்றினோடும்உரை உணர்வு இழந்த நட்டத்து
:ஆதி ஆகும் அனுபூதியது முத்தி ஆகும்
3
:சீவன்-முத்தி, பர-முத்தி, சிவமாம்-முத்தி சொரூபத்தில்
:தோவு-முத்தி மேலான சொரூப நான்கோடு உறும் முத்தி
:நீதி முத்திரையின் முத்தி நீடு ஆனந்த முத்தியுடன்
:ஓது முத்தி ஒருபதுமே வேதாந்தத்தால் உறு முத்தி.

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
சனன கருவி மாலை

வெள்ளியம்பலத் தம்பிரான் எழுதிய ஞானாவரண விளக்கவுரையில் மேற்கோள் பாடல் குறிப்புடன் தெரியவரும் நூல் இந்த **சனன கருவி மாலை** (ஜனன கருவி மாலை).  இது கரு உருவாதல் பற்றிய அக்கால அறிவியல் கண்ணோட்டம்.

"மற்று விளக்கவுரையில் கூறியன எல்லாம் சனன கருவி மாலையுள் கண்டுகொள்க, ஈண்டு எழுதின் பெருகும் எனக் காட்டிற்றிலம்" - என வெள்ளியம்பலத் தம்பிரான் குறிப்பிடுவதால் இந்த நூலைப்பற்றி அறிய முடிகிறது. 
##### பாடல் - எடுத்துக்காட்டு
:அன்னை நுகர்ந்ததன் சாரம் பொழுது மூன்றின் ஆம் கருவின் இரதம் அதன் மலம் நீர் கிட்டம்
:பின் இரதத்து உற்ற மலம் மயிரும் தோலும் பேசு திறத்து இறைச்சி இதன் மலங்களாம் தசையின்
:துள்ளி இடும் மேதை மலப் பித்தம் மேதையினில் சூழ் என்பு மலம் நகமாம் என்பின் மச்சை
:மன்னும் மலம் பீளை சுக்கிலத்தை மச்சை மலம் நெய்ப்புச் சுக்கிலம்-தான் வலி பலம் வாதமுமே   
##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
டின்வால்டு பன்னாட்டு கால்பந்துப் போட்டி, 2013

**2013 டின்வால்டு ஹில் பன்னாட்டு கால்பந்துப் போட்டி** (*Tynwald Hill International Football Tournament*) என்பது பன்னாட்டுக் கால்பந்து சங்கங்களின் கூட்டமைப்பினால் (ஃபீஃபா) அங்கீகரிக்கப்படாத நாடுகள் மாண் தீவில் 2013 சூலை 4 தொடக்கம் சூலை 7 வரை பங்குபற்றிய ஒரு பன்னாட்டுக் கால்பந்துப் போட்டித் தொடராகும். இப்போட்டித் தொடரில் மாண் தீவு அணிக்காக அந்நாட்டின் சென் ஜோன்சு யுனைட்டட் அணி, மற்றும் இரேத்சியா, அல்டேர்னி ஆகியன பி பிரிவிலும், ஒக்சித்தானியா, சீலாந்து வேள்புலம், தமிழீழ கால்பந்து அணிகள் பிரிவு ஏ இலும் விளையாடின. இறுதி ஆட்டத்தில் ஒக்சித்தானியா அணி சென் ஜோன்சு யுனைட்டெட் அணியை 2-0 என்ற கணக்கில் வென்று கோப்பையை வென்றது. தமிழீழக் காற்பந்து அணி இரேத்சியா அணியை 5-0 என்ற கணக்கில் வென்று மூன்றாவது இடத்தைப் பிடித்தது.

## பங்குபற்றிய அணிகள்

## அரங்கு

## பிரிவு நிலை

### பிரிவு A

----

----

----

### பிரிவு பி

----

----

----

## இறுதி நிலை

### 5ம் இடத்துக்கான ஆட்டம்
----

----

### 3ம் இடத்துக்கான ஆட்டம்
----

----

### இறுதி ஆட்டம்
----

----
### இலக்கு அடித்தவர்கள்
;4 இலக்குகள்

* கயெத்தானோ நிக்கொலாசு
* பியூடி அலெக்சிசு

;3 இலக்குகள்

* ஜிவிந்தன் நவநீதகிருஷ்ணன்

;2 இலக்குகள்

* ஜான் ரிக்லி
* சோரோ கில்கெம்
* பனுசாந்த் குலேந்திரன்
* மதன்ராஜ் உதயணன்]]

;1 இலக்கு

* ராயன் மூர்
* சாய் பிரசு
* சைமன் சார்ல்ட்டன்
* மாக்சுவெல் ஜேம்சு
* வில்லியம்சு பவுல்
* மூர் ரிச்சார்டு

* ரொனால்டு சைமன்
* மார்ட்டின் நெல்சன்
* நிக்கொலாசு அர்ட்
* ராகவன் பிரசாந்த்
* மதன்ராஜ் உதயணன்
* மயூரன் ஜெகநாதன்

* சிவரூபன் சத்தியமூர்த்தி
*   தெசாச்சி நிக்கொலாசு
*   தைலன் செபத்தியன்
*   காமெட் எரிக்
*      டெவின் அந்திரியோலி
*      அலெக்சாந்திரோ டெல் ரியோ

;தன்னுடைய இலக்கு

* லாரன்சு ஆண்டி (இரேத்சியாவிற்காக)

## மேற்கோள்கள்

## வெளி இணைப்புகள்
*Tynwald Hill Tournament Official Site
*Twitter Updates

பகுப்பு:ஐரோப்பாவில் காற்பந்துப் போட்டிகள்
பகுப்பு:2013 இல் விளையாட்டுகள்
பகுப்பு:மாண் தீவு
பார்த்திபம்

மறைஞான தேசிகர் எழுதிய சிவஞான சித்தியார் உரையில் மேற்கோள் மேற்கோள் பாடல்களுடன் குறிப்பிடப்படும் நூல்களில் **பார்த்திபம்** என்பது ஒரு நூல்.  இது சைன சித்தாந்தம் கூறும் நூல் எனத் தெரிகிறது. அட்ட-குணங்கள்    இவை எனச் சிவஞான சித்தியார் கூறும் 296 ஆம் பாடல் உரையில் இந்த நூலும் பாடலும் உரை விளக்கத்தில் தரப்பட்டுள்ளது. 

இந்த நூல் இப்போது இல்லை. திருவாவடுதுறை ஆதீனத்தில் 'பார்த்திவ பத்ததி' என்னும் பெயருடன் ஒரு நூல் பயிலப்பட்டு வருகிறது. இது இது பிற்கால நூல். பார்த்திபம் முற்கால நூல்.
##### பாடல்
:தோற்றும் அனந்த ஞானத்தோடு அனந்த தரிசனமும்
:தோற்றும் அனந்த வீரத்தோடு அனந்த சுகத்துடனே
:ஆற்றிய நாமம் இன்மை கோத்திரம் இன்மை ஆயுல்  இன்மை
:ஏற்றியதோர் அழியாகு இயல் அன்பர் இங்கு ஏந்திழையே 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
மாயக்குரல்

thumb|மாயக்குரல் மன்னர் ஹரி லெஸ்டர், பிராங்க் பைரன் (இளை) உடன், 1904
**மாயக்குரல்** (*ventriloquism*) என்பது தனது குரலை வைத்து ஒரு மாயமான தோற்றத்தில் ஒலி எழுப்புவது. பிறர் பார்வையில் ஒரு பொம்மை அல்லது அவர் உபயோகிக்கும் பொருள் பேசுவது போன்று ஒரு மாயத் தோற்றத்தை ஏற்படுத்தும் ஒரு கலையாகும். இதை நடத்துபவர் "மாயக்குரல் மன்னர்" (Ventriloquist) எனப்படுவார். தற்பொழுது இது பிரபலமாக உள்ளது. மிக அதிகமாக தற்பயிற்சியின் மூலமாக இது சாத்தியமாகிறது. தனது குரலில் மாற்றங்களை ஏற்படுத்தி செயல்படுவதாக இது உள்ளதால் முகபாவனை அசைவின்றி குரல் வெளிப்படும் இடத்திற்கு கவனத்தை திரும்ப செய்து அவற்றின் மூலம் இந்த கலை செயற்படுத்தப்படும்.

## மேற்கோள்கள்

பகுப்பு:ஒலி
பரனா ஆறு

**பரனா ஆறு ** (*Paraná River*)  தென்னமெரிக்காவின் தெற்கு மத்தியில் பாய்கின்ற ஒரு ஆறாகும். இது பிரேசில், பரகுவை, அர்கெந்தீனா நாடுகள் வழியாகப் பாய்கிறது.  இதன் நீளம்  ஆகும். தென்னமெரிக்க ஆறுகளில் அமேசான் ஆற்றை அடுத்து இரண்டாவது மிக நீளமான ஆறாக இது விளங்குகிறது. "பர ரெகெ ஒனவா" என்ற சொற்றொடரின் சுருக்கமே பரனா ஆகும். டுப்பி மொழியில் இதன் பொருள்  "கடலைப் போன்றது" என்பதாகும்.

தெற்கு பிரேசிலில் பரனைபா ஆறும் கிராண்ட் ஆறும் சந்திக்கும் இடத்திலிருந்து இது தொடங்குகிறது. இறுதியில் பரகுவை ஆற்றில் கலக்கிறது. இந்த ஆற்றில் பல அணைகள் கட்டப்பட்டுள்ளன. இவை நீர் மின் ஆற்றல் பெற உதவுகின்றன.

## மேற்சான்றுகள்

பகுப்பு:பராகுவே
பகுப்பு:பிரேசில்
பகுப்பு:அர்ஜென்டினா
பகுப்பு:தென் அமெரிக்க ஆறுகள்
ஓரினோகோ

**ஓரினோக்கோ ** (*Orinoco*) தென் அமெரிக்காவில் ஓடுகின்ற  நீளமுள்ள  ஒரு ஆறாகும். **ஓரினோக்கியா** எனப்படும் இதன் நீரேந்து பிரதேசம் , பரப்பில் 76.3% வெனிசுவேலாவிலும் மிகுதி கொலொம்பியாவிலும் அமைந்துள்ளது. ஓரினோக்கோவும் அதன் துணை ஆறுகளும் வெனிசுவேலா மற்றும் கொலம்பியாவின் முதன்மை போக்குவரத்து தடமாக விளங்குகின்றன.

## மேற்சான்றுகள்

பகுப்பு:தென் அமெரிக்க ஆறுகள்
பகுப்பு:வெனிசுவேலா
பகுப்பு:கொலம்பிய ஆறுகள்
புவன கோசம்

வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோள் நூல்களில் ஒன்று **புவன கோசம்**.  பல பாடல்களில் நல்ல நடை இல்லை. என்றாலும் இது அக்காலத்தில் அண்டத்தைப்பற்றி எண்ணிப் பார்த்த நூல் என அறியமுடிகிறது.
##### பாடல் -  எடுத்துக்காட்டு
:துன்னு முன் மனைமேல் அதன் மிசைக் காலம் தொழில் சிரம் தத்துவத்து 
:வன்ன மெய் நாமம் முதல் நடு இறுதி வயது இலை என்றி நீடு ஒளியாய்
:முன்னரும் அருவாய் மலமுமாய் எல்லாம் முதன்மையோடு அறிவு அணு கிரகம்
:அன்னவை உளவாம் சிவம்; அஃது அடையும்-அவர் பரமுத்தர் என்று அறியே 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பிரதம மகா சங்கார கிருத்திய தாண்டவம்

**பிரதம மகா சங்கார கிருத்திய தாண்டவம்** என்பது சிவபெருமானின் எண்ணற்ற தாண்வடங்களில் ஒன்றாகும். இந்த தாண்டவம் மண் (பிருத்வி) முதல் சதாசிவம் வரையான படைப்புகள் அனைத்தையும் பராசக்தியுள் ஒடுக்கி, பின் பராசக்தியையும் தன்னுள் ஒடுக்கி ஆடும் தாண்டவமாகும். இது பிரதம மகா சங்கார கிருத்திய நடனம் எனவும் அறியப்பெறுகிறது. மேலும் கொடுகோட்டித் தாண்டவம் என்றும் கூறப்படுகிறது.

## கருவி நூல்
சைவ சமய சிந்தாமணி பக்கம் 68

பகுப்பு:அட்ட சிவதாண்டவங்கள்
பாண்டரங்க தாண்டவம்

**பாண்டரங்க தாண்டவம்** சிவபெருமானின் எண்ணற்ற தாண்டவங்களில் ஒன்றாகும். இத்தாண்டவம் பாண்டரங்க நடனம் எனவும் அழைக்கப்படுகிறது.

## தாண்டவக் காரணம்
திரிபுரத்தினை எரிக்க சிவபெருமான் தேரில் சென்றார். தேரின் சாரதியாக பிரம்ம தேவன் சென்றார். எனவே பிரம்ம தேவனை பிரிந்த சரஸ்வதி வருந்தினார். அந்த வருத்ததினை போக்குவதற்காக சிவபெருமான் திருநீறு அணிந்து ஆடிய தாண்டவம் இது.

## மேற்கோள்களும் குறிப்புகளும்


பகுப்பு:அட்ட சிவதாண்டவங்கள்
வீரட்டாகாச தாண்டவம்

**வீரட்டாகாச தாண்டவம்** சிவபெருமானின் எண்ணற்ற தாண்டவங்களில் ஒன்றாகும். இத்தாண்டவம் வீரட்டாகாச நடனம் எனவும் அழைக்கப்படுகிறது.

## தாண்டவக் காரணம்
படைப்பின் கடவுளான பிரம்மா பிரணவத்தின் பொருள் அறியாமல் இருந்தமையால் கோபம் கொண்ட முருகப் பெருமான், பிரம்மனை சிறையில் அடைத்தார். தேவர்கள் பிரம்மனை காக்க சிவபெருமானிடம் வேண்டியமையால், முருகப்பெருமானிடம் சிவன் சென்று பிரம்மனை விட்டுவிடுமாறும், பிரணவத்தின் பொருளை கூறுமாறும் கேட்டார். முருகப்பெருமானும் சிவகுருவாக இருந்து பிரவணத்தின் பொருளை சிவபெருமானுக்குக் கூறினார். இதனால் வீர மேலீட்டு சிவபெருமான் ஆடிய தாண்டவம் வீரட்டாகாச தாண்டவம் எனப்படுகிறது.

## மேற்கோள்களும் குறிப்புகளும்


பகுப்பு:சிவதாண்டவங்கள்
பூசைக் கிரியைகள்

இந்து சமய ஆலயங்களில் இறைவனுக்கு செய்யப்படும் உபசாரங்கள் பூசைக் கிரியைகள் ஆகும். இந்த உபசாரங்கள் ஆகம விதிப்படி செய்யப்படுகின்றன. இது பூசை உபசாரம் என்றும் அறியப்பெறுகிறது. 

## வகைகள்

இந்த பூசைக் கிரியைகள் பொதுவாக பஞ்சோபசாரம், தசோபசாரம், சோடசோபசாரம் என மூன்று வகைப்படும்.  இவ்வாறு மூன்று வகையான உபசாரமுறைகள் அல்லாமல் ஒன்று, இரண்டு, மூன்று, நான்கு, ஐந்து, ஏழு, பத்து, பன்னிரெண்டு, பதினாறு, முப்பத்து எட்டு, அறுபத்து நான்கு, எழுபத்து இரண்டு என எண்ணிக்கையில் அடிப்படையில் பல வகைகளாக உள்ளன.

## பஞ்சோபசாரம்

பஞ்சோபசாரம் என்பது ஐந்து வகையான உபசார முறைகளாகும். இவை பஞ்ச பூதங்களான நீர், நிலம், நெருப்பு, காற்று, ஆகாயம் ஆகியவற்றை சார்ந்து அமைகின்றன. பார்த்தியோபசாரம், சலியோபசாரம், நைசசோபசாரம், வாய்வியோசாரம், வைகாயசோபசாரம் ஆகியவை பஞ்சோபசாரங்களாகும்.

## தசோபசாரம்

தசோபசாரம் என்பது பத்து வகையான உபசார முறைகளை கொண்டதாகும். ஆவாகனம், தாபனம், சந்நிதானம், சந்திரோதனம், அவகுண்டனம், தேனுமுத்திரை, பாத்தியம், ஆசமனியம், அருக்கியம், புட்பதானம் ஆகியவை தசோபசாரங்களாகும். 

## துவாதச உபசாரங்கள்
**துவாதச உபசாரங்கள்** என்பவை இந்துக் கடவுள்களுக்கு செய்யப்படும் பன்னிரெண்டு வகையான உபசாரங்களைக் குறிப்பதாகும். இவை பதினாறு வகையான உபசாரமுறையான சோடச உபசாரத்திலிருந்து ஆசனம் (இ௫க்கை) சுவாகதம் (வரவேற்றல்) வத்திரம் (ஆடை) பூசா (அணிகள்) ஆகியவை நீங்களாக உள்ள பன்னிரு உபசாரங்களாகும்.  இவ்வுபசார முறையானது த்வாதச உபசாரா எனவும் அழைக்கப்படுகிறது.

## சோடசோபசாரம்

சோடசோபசாரம் என்பது பதினாறு வகையான உபசார முறைகளை கொண்டதாகும். ஆவாகனம், 
ஆசனம், பாத்தியம், அர்க்கியம், ஆசமனம், மதுவர்க்கம், அபிடேகம், வத்திரம், யஞ்ஞோபவீதம், கந்தம், புட்பம், தூபம், தீபம், நைவேத்தியம்,
தாம்பூலம், நீராஞ்சனம் எனும் பதினாறு உபாசாரங்களை உள்ளடக்கியது சோடசோபசாரமாகும்.

## முப்பத்து இரண்டு உபசாரங்கள்
ஆசனம், சுவாகதம், பாத்யம், ஆசமனீயம், புய்ப்பம், கந்தம், தூபம், தீபம், அர்க்யம், ஆசமனீயம், சுநானம், ப்லோதம், வத்திரம், உத்தரீயம், ஆபரணம், உபவீதம், பாத்யம், ஆசமனீயம், புய்ப்பம்,கந்தம், தூபம், தீபம், ஆசமனீயம், அவிர்நிவேதனம், பானீயம், ஆசமனீயம், முகவாசம்,பலி, ப்ரணாமம், தட்சணை, புய்ப்பம், அஞ்சலி என்பன முப்பத்து இரண்டுவகையான உபசார முறைகளாகும். 

## சதுட்டி உபசாரங்கள்

சதுட்டி உபசாரங்கள் என்பது இந்துக் கடவுள்களுக்கு செய்யப்படும் அறுபத்து நான்கு உபசாரங்களை குறிப்பதாகும். இது சதுட்-சட்டி உபசார பூசை எனவும் அழைக்கப்படுகிறது. இப்பூசை முறையானது சக்தி வழிபாட்டிற்கு மட்டும் உரியதாகும். 

## மேற்கோள்களும் குறிப்புகளும்


பகுப்பு:இந்து சமய வழிபாடுகள்
தசோபசாரம்

**தசோபசாரம்** என்பது இந்து மதத்தில் இறைவனுக்கு செய்யப்படும் பத்துவகையான உபசார முறைகளாகும். வடமொழியில் தசம் என்பது பத்து என்ற எண்ணிக்கையை குறிக்கின்றது. உபசாரங்களை கிரியைகள் எனவும் கூறுவர், எனவே தசகிரியைகள் என்று மறுபெயரிட்டும் இது அழைக்கப்படுகிறது.

தரோபசார பட்டியல் கீழே,.

# ஆவாகனம் 
# தாபனம் 
# சந்நிதானம் 
# சந்திரோதனம் 
# அவகுண்டனம் 
# தேனுமுத்திரை 
# பாத்தியம் 
# ஆசமனியம் 
# அருக்கியம் 
# புட்பதானம் 

## இவற்றையும் காண்க
* பூசைக் கிரியைகள்
* சோடசோபசாரம்

## மேற்கோள்களும் குறிப்புகளும்


பகுப்பு:பூசைக் கிரியைகள்
விக்கிலீக்ஸ் கட்சி

**விக்கிலீக்ஸ் கட்சி** (*The Wikileaks Party*) என்பது ஆஸ்திரேலிய அரசியல் கட்சி ஆகும். இது விக்கிலீக்ஸ் தலைவர் ஜூலியன் அசாஞ்சு மூலம் தொடங்கப்பட்டது. ஆஸ்திரேலிய தேர்தல் ஆணையத்தால் அங்கீகாரம் பெற்ற இக்கட்சி, ஆஸ்திரேலிய நாடாளுமன்றத்தின் 2013 மேலவைத் தேர்தலில் போட்டியிட உள்ளது.

2013 மார்ச் 23 இல் விக்கிலீக்ஸ் கட்சி ஆத்திரேலியத் தேர்தல் ஆணையத்திற்கு விண்ணப்பித்தது. இக்கட்சியில் ஏறத்தாழ 1300 பேர் பணம் செலுத்தும் உறுப்பினர்களாக உள்ளனர். இவர்களது விண்ணப்பம் ஏற்றுக் கொள்ளப்பட்டு 2013 சூன் 2 இல் அதிகாரபூர்வமாக அரசியல் கட்சியாக அங்கீகரிக்கப்பட்டது. ஆத்திரேலியாவின் நியூ சவுத் வேல்ஸ், விக்டோரியா, மேற்கு ஆஸ்திரேலியா ஆகிய மாநிலங்களில் மேலவைக்காகத் தனது வேட்பாளர்களை நிறுத்தும் என இக்கட்சி அறிவித்துள்ளது.

## மேற்கோள்

பகுப்பு:விக்கிலீக்ஸ்
பகுப்பு:ஆத்திரேலிய அரசியல் கட்சிகள்
யோக சாரம்

வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோளாகக் காட்டும் நூல்களில் ஒன்று **யோகசாரம்** என்னும் நூல்.  கரு தோன்றும் நிலையைக் கூறும் அக்கால அறிவியல் நூல்.
##### பாடல் - எடுத்துக்காட்டு
:காதலனும் காதலியும் காதலால் தாம் புணரின்
:ஏதம் இன்றி மாதாவயின் கருவைத் - தீது இன்றிக்
:கூட்டும் பிராணன் குலையாததான என் கால் 
:நாட்டி வளர்க்கும் என நாடு.   
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
நீலகேசி விருத்தியுரை

பத்தாம் நூற்றாண்டில் தோன்றிய நீலகேசி நூலுக்கு 14 ஆம் நூற்றாண்டில் தோன்றிய உரைநூல் **நீலகேசி விருத்தியுரை**.   இந்த உரைநூலின் ஆசிரியர் சமய திவாகர வாமனமுனிவர். இதனால் இந்த உரைநூலுக்குச் **சமய திவாகர விருத்தி** என்னும் பெயரும் வழங்கலாயிற்று. 
##### உரையின் பயன்கள்
* இறந்துபோன குண்டலகேசி நூலின் பாடல்கள் 20 கிடைத்துள்ளன.
* குண்டலகேசியின் கதை இதில் முழுமையாகச் சொல்லப்பட்டுள்ளது.
* குண்டலகேசி நூலின் ஆசிரியர் 'நாத குத்தனார்' என்பதையும் இவ்வுரை குறிப்பிடுகிறது
* பல இலக்கண சூத்திரங்கள் கிடைத்துள்ளன.
* பிம்பிசாரக் கதை, மானாவூர்ப் பதிகம் முதலான பௌத்த சமய நூல்கள் இவ்வுரையில் குறிப்பிடப்பட்டுள்ளன.

##### உரையின் பாங்கு
பாடல்களுக்கான பொருள் வெளிப்படையாக இதில் எழுதப்படவில்லை. சமயக் கருத்துகள் மிகுதியாக விளக்கப்பட்டுள்ளன. வடமொழி நூல்கள் பல காட்டப்படுகின்றன. தொல்காப்பியம், நன்னூல் போன்ற இலக்கண நூல்களிம், அறநெறிச்சாரம், அருங்கலச் செப்பு போன்ற சமண நூல்களும் காட்டப்படுகின்றன. கொலை மறுத்தல் பற்றிக் கூறும் வெண்பாநூல் ஒன்றும் அதன் பாடல்கள் சிலவும் இதனுள் காட்டப்பட்டுள்ளன. 'ஈழம் அடிப்படுத்த தாடையாழ்வார் என்னும் போதி சத்துவர்' என்னும் பௌத்த முனிவர் இதில் குறிப்பிடப்பட்டுள்ளார். 
:மருவிய வினைகள் மாற்றா மாசினைக் கழுவி வீட்டை
:தருதலால் புனிதன் ஆக்கும் தன்மையால் புண்ணியமாமே
என்னும் மேருமந்திரப் பாடலைக் (95) காட்டி, "என்பது எம் ஓத்து" என்று இவ்வுரை குறிப்பிடுகிறது.  இந்த உரை வடமொழி கலந்த மணிப்பிரவாள நடையில் உள்ளது.

##### உரைநூலின் பாயிரப் பாடல்
:மெய்ந்நூல் நெறியை விளக்கி விளங்காப் பிடகம் முதல்
:பொய்ந்நூல் நெறிகளைப் போகத் துரந்தது  பூதலத்தில்
:எந்நூலும் வல்லவர் ஏத்து சமயத்து இறைவன் கண்ட
:செம் **நீலகேசி விருத்தி** சமய திவாகரமே

:அருகள் திரு அறத்து அன்பு செய்வாரும் அழிவழக்கால்
:பெருகும் துருநெறி  பீடு அழிப்பாரும் இப் பேர் உலகில்
:பொருள் இன்றி  நின்ற தமிழ்ப் புலவோர்க்குப் பொருளை எல்லாம்
:திரிவின்றிக் காட்டும் **சமயத் திவாகரம்** சேவிக்கவே.

##### அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
தட்டடவு (பரதநாட்டியம்)

**தட்டடவு** பரதநாட்டியத்தின் அடவுகளில் ஒன்றாகும்.கால்களை தட்டி ஆடுவதால் தட்டடவு எனப் பெயர் பெற்றது.இது அப்பியாச அடவுகளில் முதன்மையானது ஆகும்.இவற்றின் மொத்த எண்ணிக்கை எட்டாகும்.தட்டடவு ஆயத்த நிலையான அரைமண்டியில் ஆடப்படும்.இவை அனைத்தையும் இடுப்பில் கையை வைத்தபடியே ஆடுவர்.இவை மூன்று காலங்களிலும் (வேகம்) ஆடப்படும்.

## தட்டடவுகளின் தாளமும் சொற்கட்டுகளும்

## மேற்கோள்கள்

பகுப்பு:பரதநாட்டிய அடவுகள்
நூற்றெட்டுத் திருப்பதிக் கோவை

**நூற்றெட்டுத் திருப்பதிக் கோவை**   என்னும் நூல் 10 ஆம் நூற்றாண்டில் வாழ்ந்த வங்கிபுரத்தாய்ச்சி என்னும் பெண்புலவரால் இயற்றப்பட்ட வைணவ நூல். இது கோவை என்னும் சிற்றிலக்கியம் அன்று. 108 வைணவத் திருத்தலங்களைக் கோவைப்படுத்திப் பாடப்பட்ட நூல். இது நீண்ட கலிப்பாவால் ஆன நூல். ஆழ்வார்களின் பெயர்களும் இதில் தொகுக்கப்பட்டுள்ளன.
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
சீலாந்து வேள்புலம்

**சீலாந்து வேள்புலம்** (*Principality of Sealand*) என்பது எச்எம் ரஃப்சு கோட்டை எனப்படும் இடத்தில் உள்ள ஒரு அங்கீகரிக்கப்படாத பிரதேசம் ஆகும். இது ஐக்கிய இராச்சியம், இங்கிலாந்தின் சஃபோக் கரையில் இருந்து 13 கி.மீ. தொலைவில் வடகடலில் உள்ள ஒரு முன்னாள் இரண்டாம் உலகப் போர்க்கால மவுன்செல் கடல் துறைகளில் ஒன்றாகும்.

1967 முதல் பாடி ரோய் பேட்சு என்பவராலும், அவரது குடும்பத்தினராலும் இப்பகுதி ஆக்கிரமிக்கப்பட்டு சுதந்திரத் தனிநாடாகக் கோரப்பட்டது. பேட்சு 1967 ஆம் ஆண்டில் தனது தனிப்பட்ட வானொலி நிலையம் ஒன்றை நிறுவும் நோக்கோடு கடற்கொள்ளைக்கார வானொலி ஒலிபரப்பாளர்களிடம் இருந்து கைப்பற்றினார். 1975 ஆம் ஆண்டில் இவர் சீலாந்து என்ற பெயரில் அரசு ஒன்றை நிறுவி அரசியலமைப்புச் சட்டம், மற்றும் பல தேசிய சின்னங்களையும் அமைத்தார். பேட்சு முதுமை அடைந்த நிலையில், ஆட்சிப் பொறுப்பைத் தனது மகன் மைக்கேலிடம் கொடுத்துவிட்டு இங்கிலாந்தின் எசெக்சு நகருக்குத் திரும்பினார். பேடு 2012 ஆம் ஆண்டில் தனது 91வது அகவையில் மரணமானார்.

சீலாந்து உலகின் மிகச் சிறிய நாடாக, அல்லது நுண் நாடாகக் கருதப்பட்டாலும், இது எந்தவொரு சுதந்திர நாடாலும் இதுவரையில் அங்கீகரிக்கப்படவில்லை. அப்போது வழக்கில் இருந்த பிராந்திய கடல் எல்லைக் கட்டுப்பாட்டின் படி, இப்பிரதேசத்தின் மீது உரிமை கோர இங்கிலாந்துக்கு அதிகாரம் இல்லை என இங்கிலாந்தின் நீதிமன்றம் ஒன்று தீர்ப்பு வழங்கியுள்ளது. இதனால், ஐக்கிய இராச்சியம், மற்றும் செருமனி ஆகியன *[[நடைமுறைப்படி]]* தம்மை அங்கீகரித்துள்ளதாக சீலாந்து அரசு கூறி வருகிறது.

கடல் மீது அமைந்துள்ள ஒரு கட்டிடம் தான் இந்நாட்டு மக்களின் வாழிடமாகும். இக்கட்டிடத்தில் 30 அறைகள் உள்ளன. இந்நாட்டினை தற்போது ஆண்டு வரும் மைக்கேல் குடும்பம் உட்பட 50 குடிமக்களே இந்நாட்டில் வசித்து வருகின்றனர்.

## சமயம்
ஆரம்பம் முதல் இங்கிலாந்து திருச்சபையைச் சார்ந்திருந்த சீலாந்து, 1997 ஆம் ஆண்டில் சமயச் சார்பற்ற நாடாகத் தன்னை அறிவித்துக் கொண்டது.

## மேற்கோள்கள்

## வெளி இணைப்புகள்

* அதிகாரபூர்வ இணையதளம்
* Sealand National Anthem – MIDI file on nationalanthems.info
* First International Football Match
* ''In Living Memory'' Series 16 Episode 1 (Radio 4 programme)

பகுப்பு:அங்கீகரிக்கப்படாத நாடுகள்
பகுப்பு:செயற்கைத் தீவுகள்
பகுப்பு:நுண் நாடுகள்
பகுப்பு:கணியச் சட்டங்கள்
சிவதிருமேனி அங்கவமைப்பியல்

**சிவதிருமேனி அங்கவமைப்பியல்** என்பது சைவர்களின் முழுமுதற்கடவுளான சிவபெருமானின் திருமேனியில் அமைந்திருப்பவைகளை பிரித்து அவற்றுக்கு பொருள்காணுதலாகும். சிவபெருமானுடைய திருமேனியை அங்கம், பிரத்தியங்கம், சாங்கம், உபாங்கம் என நான்கு பிரிவுகளாக பிரித்துள்ளனர் சைவர்கள்.

## அங்கம்
* திருச்சிகை - ஞானத்தினை உடைவன் என்று குறிப்பது. 
* திருமுடி - சிவானந்தத்தில் பரவசம் கொள்ளுதல்
* திருமுகம் - காண்பதனைத்தும் சிவமாய் தோன்றுவது.
* திருஇருதயம் - ஆன்மாக்களுக்கு மெய்ஞானம் வழங்குதல்
* சிரசு

## பிரத்தியங்கம்
* காதுகள்
* கண்கள்
* நாசி
* வாய் 
* கழுத்து
* புயம்
* மார்பு 
* அதன் கீழ் உள்ள அனைத்தும்

## சாங்கம்
* சூலம்
* மான்
* மழு
* வான்
* அக்கினி
* அங்குசம்
* பாசம் இன்ன பிற
* 
## உபாங்கம்
* உப வீதம்
* வஸ்திரம்
* மாலை
* ஆபரணங்கள்
* கந்தம் பிற

## கருவி நூல்

சைவ சமய சிந்தாமணி  பக்கம் 58

பகுப்பு:சைவ சமயம்
சட்டிச்சாமியார் கோவில்

**சட்டிச்சாமியார் கோவில்** தமிழ்நாடு, இராமநாதபுரம் மாவட்டம் பரமக்குடி வட்டத்தில் கோபாலபட்டணம் கிராமத்தில் அமைந்துள்ளது.

## வரலாறு
சட்டிச்சாமியாரின் இயற்பெயர் நாராயண சுவாமி என்றும் அவர் பாஞ்சாலங்குறிச்சியைச் சார்ந்த மங்கம்மாள்புரம், சூரங்குடி பகுதியைச் சேர்ந்தவர் என்றும் அப்பகுதி மக்கள் கூறுகின்றனர். அவர் தம் மனைவி மக்களை விட்டுத் துறவியாக கோபாலபட்டணம் கிராமத்திற்கு மேற்கிலுள்ள காவனூர் கிராமத்தில் வாழ்ந்த தேவர் குலத்தைச் சேர்ந்த பெரியவர் ஒருவரிடம் வாழ்ந்து வந்தார். அப்பெரியவரின் இறப்பிற்குப் பின் சட்டிச்சாமியார் கோபாலபட்டணத்தில் வசிக்கலானார்.

## வாழ்க்கைமுறை
சட்டிச்சாமியார் தனக்கென எதுவும் சேமிக்காமல் அன்றைய உணவுக்காக திருவோடு மட்டும் கொண்டிருந்தார். போகும் வழியில் யார் களத்தில் நெல் அடிக்கிறார்களோ அவரிடம் நெல் வாங்கிக்கொள்வார். அவற்றைப் பறவைகளுக்கு வாரி இறைத்துவிட்டு மிஞ்சியதை பயிறு வகையாக மாற்றிக்கொண்டு தானும் உண்டு சிறு பிள்ளைகளிடம் பகிர்ந்து கொடுத்து விடுவார். அவருக்கு பசி எடுத்தால் மட்டும் திருவோட்டை ஏந்துவார், இல்லையெனில் எத்தனை நாட்களானாலும் யாரிடமும் எதுவும் கேட்க மாட்டார். அவர் ஒரு நாள் கூட குளித்ததே இல்லையாம், இருப்பினும் அவர் கடந்து செல்லும் போது அவர் உடல் முழுவதும் பன்னீர் வாடை வீசும் என்பார்கள். ஊரில் யாருக்கேனும் உடல் நிலை சரியில்லையென்றால இவரிடம் சொன்னால் உடனே குணமடைவார்கள் என்பது ஊர் மக்களின் நம்பிக்கை.

## ஜீவ சமாதி
சித்தர்கள் தங்களது மரணத்தை தனது சீடர்களிடம் முன் கூட்டி தெரிவித்து குறித்த நாளில், குறித்த நேரத்தில், உடலிலிருந்து உயிரை பிரித்துக்கொள்வர். இது தனது வாழ்நாளின் நீண்ட நெடுநாள் பயிற்சியின் மூலம் நடைமுறைச் சாத்தியம் (ஸ்ரீ மத் ராகவேந்திரா) என்பதற்கு தமிழகத்தில் நிறைய ஞானிகளின்  ஜீவ சமாதிகள் உண்டு. அது போலவே சட்டிசாமிகள்  தனது மரணத்தையும் முன்கூட்டியே அறிந்து ஊர் மக்களுக்கு முதல் நாளே சொல்லிவிட்டு தனது சடலத்தை காவனூரிலேயே அடக்கம் செய்ய வேண்டுமென கேட்டுக்கொண்டார். அவர் அறிந்து கூறியது போலவே அக்டோபர்  இரண்டாம் தேதி (எந்த ஆண்டு?) உயிர் துறந்தார். அவர் இறப்பிற்குப் பின்பும் அவரது உடலில் உரோமங்கள் வளர்ந்ததாக ஊரார் கூறுகின்றனர்.

## கோவில் பணி
சட்டிச்சாமியாரின் வாழ்க்கை முறையைக் கண்ட கோபாலபட்டணத்தைச் சேர்ந்த சு.வீ. ஆறுமுகம் என்பவர் 1964-ல் கோவில் கட்டும் பணியைத் தொடங்கினார். திருவாடானையைச் சேர்ந்த ரெத்தினம் ஸ்தபதிகள் சட்டிச்சாமியாரின் திருஉருவச்சிலையை வடிவமைத்தவர். தற்போது கோவில் பணிகளை சு.வீ. ஆறுமுகனாரின் மகன் ஆ. ஆறுமுகம் செய்து வருகிறார். தற்போது கோவில் இடிக்கப்பட்டு புதுப்பிக்கும் பணி நடைபெற்று வருகிறது.

## வெளி இணைப்புகள்
*